system
Răspunde în limba română, în stilul Wikipedia, cat mai corect gramatical.
user
Spune-mi informații despre Jack Lemmon.
assistant
John Uhler Lemmon al III–lea (), cunoscut sub numele de Jack Lemmon, a fost un actor de filme american, câștigător a numeroase premii cinematografice.

Viața și cariera

Jack Lemmon s-a născut într-un lift din orașul Newton statul Massachusetts, o suburbie a Bostonului, unde tatăl său era președintele unei companii de gogoși. După ce a urmat Academia Phillips și Universitatea Harvard, Lemmon s-a înrolat în Marina Militară a Statelor Unite. După terminarea stagiului militar, a început să lucreze ca actor în teatru, radio și televiziune.

Debutul pe marele ecran l-a avut într-un rol episodic în filmul din 1949 The Lady Takes a Sailor, dar nu a fost remarcat până la debutul oficial alături de Judy Holliday în It Should Happen to You din 1954.

A devenit unul din actorii preferați ai regizorului Billy Wilder, jucând în filmele sale Unora le place jazz-ul (Some Like It Hot), Apartamentul (The Apartment), Irma La Douce și Avanti.

Lemmon a fost primul actor care a obținut premiul Oscar atât pentru "Cel mai bun actor în rol principal" cât și pentru "Cel mai bun actor în rol secundar". A primit Oscarul pentru rol secundar în filmul Mister Roberts (1955), iar pentru rol principal în filmul Salvați tigrul (Save The Tiger) din (1973).  A fost de asemenea nominalizat la Premiul Oscar pentru cel mai bun actor pentru rolurile sale din Unora le place jazz-ul (1959) (Some Like It Hot), The Apartment (1960) (Apartamentul), Days of Wine and Roses (1962) (Vin și trandafiri), The China Syndrome (1979) (Sindromul), Tribute(1980) (Tributul) și controversatul Missing (Disparut)1982.  În 1988 a fost distins cu "Lifetime Achievement Award" (Premiul pentru întreaga carieră) din partea AFI (American Film Institute -- Institutul American de Film).

Ultimul film în care a jucat Jack Lemmon a fost The Legend of Bagger Vance (Legenda lui Bagger Vance), regizat de Robert Redford și prezentat in cinematografe în anul 2000.

Filmografie

Film

Televiziune

Note

Bibliografie

Wise, James. Stars in Blue: Movie Actors in America's Sea Services. Annapolis, MD: Naval Institute Press, 1997.  ISBN 1557509379

Legături externe 

, compilation of movie clips, 4 minutes
Actor Jack Lemmon dead at 76 
Jack Lemmon at the Archive of American Television
Obituary in the Los Angeles Times

Nașteri în 1925
Nașteri pe 8 februarie
Decese în 2001
Decese pe 27 iunie
Absolvenți ai Universității Harvard
Actori americani din secolul al XX-lea
Actori de film americani
Câștigătorii premiilor David di Donatello
Câștigători ai Premiilor Golden Globe
Hollywood Walk of Fame
Oameni din Massachusetts
Câștigători ai premiului Oscar pentru cel mai bun actor într-un rol secundar
Regizori americani
Laureați ai premiilor Emmy